  Майя Бывальцева Туннэ, 10-тӥ шуркынмонэ, Михаил Тимофеевич Калашниковлэн вордскем нуналаз Ижкарын улӥсьёс солэн Ялан ӝуась тыл дорысь бюстэз доры сяськаос понӥзы. Ужрадэ элькун кивалтэтлэн, министерствоослэн но удысэтъёслэн, мер огазеяськонъёслэн ыстэм муртъёссы, карын улӥсьёс но куноос пыриськизы. Та зэмос праздник. Ижкар, Удмуртия понна гинэ ӧвӧл, быдэс Россия понна но. Соин ик татын, Ижкарын, ми сое одно ик пусйыны кулэ Ярослав Семёнов, Удмуртиысь кивалтэтлэн тӧроез Ярослав Семёнов пусйиз, Михаил Калашников юн мылкыд, батырлык, ас ужедлы вань кужымдэ сётон, матысь адями но Атыкай музъем сярысь сюлмаськон ласянь адӟем карымон луэ. Ми туж данъяськиськомы Михаил Калашниковен, солы луыса Удмуртия но Ижкар сярысь быдэс дунне тодӥз. Шумпотӥсько, сяськаос поныны но быӟдым оружейникез тодэ вайыны сомында адями лыктӥз шуыса Людмила Корепанова, Ижкарын улӥсь Тодэ вайытом, Михаил Калашниковлэн вордскемез дырысен 100 ар тырмонлы сӥзьыса, Ижкарын спортъя но лулчеберетъя пӧртэм ужрадъёс ортчозы. Михаил Калашниковез буре вайизы Ижкарын Михаил Тимофеевич Калашников вордскиз 1919-тӥ арын 10-тӥ шуркынмонэ Алтай губерниысь Курья черкогуртын. Быдэс дуннелы тодмо автомат (АК) кылдытӥз. Сое Ижысь мотозаводын 1947-тӥ арын поттыны кутскизы.Ачиз Михаил Тимофеевич Ижкаре улыны лыктӥз 1949-тӥ арын. 1971-тӥ арын техника тодосъя доктор ним басьтӥз, 1999-тӥ арын генерал-лейтенант луиз. Улонысь кошкиз Ижкарын 2013-тӥ арын 23-тӥ толсуре Тегъёс: Мерлык Ижкар Удмуртия МихаилКалашников буреваён МТКалашниковлы100ар ЯрославСемёнов  